Цветните аранжировки на Fjura – Pinks.bg - е-списанието
Красиви букети от сезонни цветя, подредени с естествен чар носят световно признание на флористите от Fjura. Австралийката Симон Гуч и британката Лусинда Бел Джонсън са двете дами зад проекта, влюбен в цветята. Fjura носи името си от малтийската дума за цвете и загатва за простотата, която често следват Симон и Лусинда при аранжирането. Двете обичат и да смесват стиловете, като използват за вдъхновение японската икебана, която определят като “измамно проста” или пищни композиции, заимствани от фламандските натюрморти с цветя.
Разнородните идеи на Fjura са оценени от големите модни къщи като Hermes, Louis Vuitton и Chanel. А най-новият проект на Fjura се превърна в един от акцентите на лондонския Design Festival през септември. When Colour Meets Flowers от Fjura и швейцарската дизайнерка Laetitia de Allegri съпоставя разкошните багри на цветята с непретенциозните кътчета в интериора.
Цветните аранжировки на Fjura, 10.0 out of 10 based on 3 ratings
СвързаниChanelFjurahermesаранжиране на цветяфлорист
Следваща новина → Европейските забележителности през нощта